Britannia Bridge

Britannia Bridge (wal. Pont Britannia) je oblúkový most medzi waleskou dedinou Llanfairpwllgwyngyll a mestom Bangor. Most sa nachádza neďaleko mosta Menai Suspension Bridge. Most bol dokončený 5. marca 1850 a autormi tohoto tubusového mosta boli William Fairbairn a Robert Stephenson. Podobne ako ďalší Stephensonov tubusový most, neďaleký Conwy Railway Bridge, most Britannia Bridge bol taktiež súčasťou železnice Chester and Holyhead Railway, ktorá viedla z prístavu v Holyheade do Creweu. V máji 1970 zachvátil most požiar, ktorý poškodil pôvodné tubusy. V rokoch 1970 – 1971 boli pôvodné tubusy zničené a medzi pôvodnými pylónmi boli postavené nové oceľové oblúky. Znovu bol do prevádzky uvedený 30. januára 1972. Od roku 1980 slúži aj pre cestnú premávku. Celková dĺžka mosta je 432 m a dve hlavné rozpätia sú 146 m dlhé. Galéria Referencie Iné projekty Commons ponúka multimediálne súbory na tému Britannia Bridge